
DISPUTATIO  MEDICA 


INAUGURALIS 


'  \ 


DE 


DYSENTERIA 


Joanne  Ryan  Auctore. 


^  t- 

“  Edidi  quae  potui,  non  ut  volui,  sed  ut  me  temporis  angustiae  coegerunt.” 

Cicero. 


DEFINITIO. 

jVX orbus  de  quo,  Almae  hujus  Academiae  statu¬ 
tis  obtemperans,  disserere  statui,  a  Culleno, 
nosologo  illo  celeberrimo,  sic  definitur : 

“  Pyrexia  contagiosa ;  dejectiones  frequentes, 
mucosae  vel  sanguinolentae ;  retentis  plerumque 
faecibus  alvinis ;  tormina ;  tenesmus.” 

HISTORIA  MORBI. 

^Egrotans  saepe  solitis  pyrexiae  signis  urge¬ 
tur  ;  languore,  scilicet,  et  lassitudine,  anorexia, 
horrore,  et  adaucto  corporis  calore.  Nausea  et 
vomitus  praecipue  biliosus,  cephalalgia,  lumborum 
dorsique  dolor,  et  sitis  magna,  cum  sapore  oris 
amaro,  anhelituque  foetido,  subsequuntur. 

Lingua  crusta  albescente  sordet.  Vultus  pal~ 
liduset  hebes,  cadaveris  speciem  exhibet;  arteria- 
mm  pulsus  haud  multum  variant ;  ineunte  enim 
morbo,  vix  praeter  naturae  modum  accelerantur, 
morbo  autem  in  peius  decurrente,  exigui  atque 

1  jjj  *  ■  *•  j  * 

abnormes  fittUfeirlMBdoia  autasoal  oamofiot  tiioiil 

Tenesmus  molestissimus  cum  torminibus  saevis 

et  saepe  ani  prolapsu  aegrum  continuo  exercent, 
qui,  inani  desidendi  cupiditate  miserrime  vexatus, 
alvum  frustra  dejicere  conatur. 

Zimmerman  dicit  se  dysentericos  vidisse  et 
sapasse,  qui  breyi  unius  diei  spatio,  centum  et 
quinquaginta,  ducentas  etiam  habuerunt  dejec¬ 
tiones. 

Faeces  dejectae  speciem  longe  diversam  in  di¬ 
versis  morbi  stadiis  exhibent :  modo  enim  striis 

sanguineis  intertinctae  sunt,  alias  ad  instar  lo¬ 
turas  camis  apparent,  dum  rionnunquam  etiam 
eruor  sincerus  magna  copia  dejicitur.  Hoc  ego- 
met  ipse  multo ties  vidi,  et  idem  antiquitus  nota¬ 
vit  Celsus  #. 


Hunc  autem  effectum  summo  cum  studio  per¬ 
pendere  debet  medicus,  quia  ubi  morbi  eventum 
praedicere  urgetur,  ut  saepe  fieri  solet,  permagni 
est  momenti  notare  ex  qua  intestinorum  parte 


profluit  sanguis.  Si  color  sit  ei  purpureus,  et 
aliis  alvi  portionibus  intermixtus,  concludere  licet 
ex  superiore  intestinorum  parte  eum  evadere. 

V  tr 

Sin  autem  coloris  sit  rutili,  et  ab  aliis  dejectio¬ 
num  portionibus  omnino  sejunctus,  ab  ano  qui 


fuerit  tenesmo  laceratus  probabiliter  discedit.  Nec 
raro  quoque  moleculae  albae  pus  concretum  vel  ma¬ 


teriam  adiposam  referentes,  egeruntur,  et  particu¬ 
lae  membranaceae  abrasis  internis  intestinorum 


tunicis  haud  absimiles,  cum  dejectionibus  puru¬ 
lentis  et  sanguineis,  foetorem  vix  tolerandum  in 
provectiore  praesertim  morbi  gradu  circa  se  undi¬ 
que  spargentes,  excernuntur. 


*  Celsus,  De  Medicina,  Lib.  iv.  cap.  15. 

Faeces  raro  naturales,  nec  nisi  scybalarum  for¬ 
ma’  dejiciuntur,  et  urinae  status  variis  morbi  ex¬ 
emplis  admodum  variat :  modo  enim  coloris  est 
rubicundi,  et  parva  excernitur  copia,  nunc  nigra 
et  interdum  coloris  expers  est,  saepe  etiam  omni¬ 
no  supprimitur. 

Lumbrici  teretes  aliquando  per  anum,  et  non- 
nunquam  etiam  per  os  vomitu  ejiciuntur.  Hos 
quando  existunt  quam  citissime  conficere  oportet, 
quia  intestinorum  tunicas  irritando,  magnum  ple¬ 
rumque  ibi  inducunt  inflammationis  gradum. 

Cibi  appetentia  plerumque  deficit,  sitisque  per¬ 
petuo  urget ;  et  si  plus  solito  calidior  fuerit  tem¬ 
pestas,  sudor  viscidus  gelidusque  in  facie  et  pec¬ 
tore  valde  notabilis  oboritur. 

Incerta  admodum  est  morbi  duratio :  paucis 
interdum  diebus  exitus  faustus  evadit.  Si  vero 
remediis  adyersans  succumbere  negat,  in  statum 
chronicum  cito  degenerat,  et  per  plurimas  septi¬ 
manas  producitur,  lothalis  tandem  evasurus. 

Quanquam  pleraque  symptomatum  quae  huic 
morbo  sunt  propria,  ea,  qua  potui,  diligentia  accu¬ 
rate  notavi,  existunt  tamen  in  forma  ejus  graviori 
inulta  alia  enumeratis  violentiora. 

Adest  delirium,  fauces  aphthis  obducuntur,  vul¬ 
tus  collapsus  est,  et  lineamenta  oris  omnino  mu¬ 
tata.  Faeces  et  urina  in  conscio  aegro  excernuntur. 
Singultus  nascitur,  et  oculi  materia  vitro  haud 
absimili  obteguntur.  Abdomen  tumidum,  durum 
et  tactui  tensum  apparet.  Pulsui  exilis  est  et 
intermittens.  Morbo  ad  extrema  sic  properanti, 
subsultus  tendinum  et  nonnunquam  convulsiones 
superveniunt.  Dolores  et  tormina  cito  cessanto 
Frigescunt  extremitates,  et  mors  demum  ami¬ 
cissima  aegrum  miserrimum  vita  simul  et  perplu- 
rimis  malis  eripit 

Quinam  sint  hujusce  morbi  causae,  diu  per-, 
multum  et  acerrime  inter  medicos  disputatum  est. 
Ab  bis  autem  contagio  semper,  ab  illis  nunquam 
causa  habebatur,  dum  alii  medium  tendentes  iter 

>  ’  '  "  '  V 

et  longa  experientia  edocti,  morbum  nunc  a  con¬ 
tagione  oriri,  nunc  eadem  prorsus  vacare,  ut  cre- 
derent  adducti  sunt.  Sic  cum  corporis  vires  vi¬ 
gent  atque  valent,  cumque  accessus  est  levis,  in¬ 
nocuus  plerumque  existit  morbus ;  contra  vero 

cum  signa  oriuntur  typho  conjuncta,  eum  ulcera¬ 
tur  alvus  et  pus  cum  faecibus  dejicitur  foetidis¬ 
simum,  tunc  satis  manifesta  apparebit  contagiosa 
ejus  natura.  Ex  his  enim  dejectionibus  noxia 
generantur  effluvia,  quae  aerem  corrumpendo,  et 
sese  per  eundem  diffundendo,  corpora  inficiunt 
nostra  *  morbumque  inducunt  haud  multum  ei 
absimilem  a  quo  primo  generata  sunt.  Mihi 
autem  prae  cseteris  placet  opinio  Culleni,  et  ad 
eam  confirmandam  multa  haud  desunt  exempla 
ex  operibus  Hxldani,  Heberdeni,  et  multo¬ 
rum  aliorum  scriptorum  scientia  medica  haud  mi¬ 
nus  insignium,  excerpta.  Ad  propositum  meum 
sufficiet  pauca  solummodo  seligere,  et  ea  in  me¬ 
dium  proferre. 

Fabricius  Hildanus,  sanos  monet  ne  excre¬ 
mentis  dysentericorum  adstarent.  Haec  enim, 
inquit,  pestiferam  emittunt  exhalationem  quae 
modo  quodam  incognito  intestina  afficiunt.  Af¬ 
firmat  insuper  Doctor  James,  se  Dysenteriam 
bis  expertum  esse  e  visu  dejectionum  aegri  hoc 
morbo  laborantis;  et  Zimmerman  dicit,  mor¬ 
bum  ex  rebus  excretis  oriri,  et  ex  his  praecipue 
causis  valde  lethalem  evadere. 

i  -  -  i  — -  -  . .   ,  .  ,  

*  Sir  J.  Pbingle  on  Dysentery. 

Degnerus,  de  Dysenteria  Biliosa  disserens, 
dicit  militem  in  quodam  urbis  Nimeguen  vico  ha¬ 
bitantem  Dysenteria  correptum  esse,  et  morbum 
exinde  gradu  tardissimo  vagantem,  primo  ad  vici¬ 
nos  vicos,  deinde  ad  omnen  civitatis  partem,  et 
brevi  unius  mensis  spatio  per  vicinos  pagos  longe 
lateque  sese  diffudisse.  Zimmerman  quoque 
mentionem  habet  de  muliere  parturiente  quas 
eodem  tempore  Dysenteria  laborabat,  et  cujus 
infans  statim  cum  spiritu  incepto  morbo  afficie¬ 
batur.  Tissot  etiam  de  familiis  diversis  aegro¬ 
tantibus  refert  unum  e  singulis  contagioni  sub¬ 
jectum  morbum  intulisse,  et  Pringle  celeb.  cu¬ 
jus  testimonio  maxima  adhibenda  est  fides,  idem 
comprobat. 

Quamvis  exempla  hic  allata,  contagiosam  mor¬ 
bi  naturam  omnino  extra  dubium  mihi  ponere 
videantur,  bene  tamen  scio,  multos  haud  deesse 
nec  insignes  scriptores  quibus  opinio  est,  neque 
contagionem,  neque  ullas  quae  contagionem  gene¬ 
rant  res,  inter  causas  ejus  excitantes  ullatenus  re¬ 
censeri  debere ;  et  ad  hoc  comprobandum  varia 
adducunt  exempla,  in  quibus  frigus  corpori  debili¬ 
tato  et  calefacto  subito  illatum,  perspiratio  repres¬ 
sa,  tempestates  pluviosse  torridas  excipientes. 

qusedam  aeris  constitutio,  et  varia  in  ventriculum 
ingesta,  morbum  ex  semetipsis  inducere  sufficie¬ 
bant.  Sed  de  his  opinionibus,  tam  inter  se  con¬ 
trariis,  et  fide  quam  eis  vel  adhibere  vel  denegare 
debemus,  neque  propositum  est  meum,  neque  si 
fuerit,  limites  hujusce  tractatus  permittunt,  nune 
sigillatim  disserere. 

DIAQNOSIS. 

- 

Mokbi  cum  quibus  Dysenteria  plerumque  con¬ 
fundi  solet,  sunt  Diarrhoea,  Colica,  Enteritis 
erythematica,  et  Cholera  :  Signis  autem  rite  per¬ 
pensis  ab  his  facile  dignosci  potest. 

Dysenteria  contagiosa  est,  Diarrhoza  non  est. 
In  Dysenteria,  pyrexia  ab  initio  aegrotantem 
continuo  lacessit,  non  ita  autem  ab  initio  diar¬ 
rhoea  laborantem.  Si  autem  diarrhoeae  curriculo 
supervenerit  pyrexia,  symptomatica  habenda  est. 
In  Dysenteria,  dolor  imo  ventre  fixus,  et  tenes¬ 
mus  perpetuo  urgent ;  dejectiones  parcae  sunt  vel 
nullae,  mucosae,  et  sanguine  intertinctae.  In 
diarrhoea  autem  dolor  vagus  totum  percurrit  intes¬ 
tinorum  canalem,  neque  febris  adest,  neque  ple- 

rumque  tenesmus,  dejectiones  sunt  copiosse,  alvinae 
et  frequentes,  et  foetore  illo  intolerabile  carent, 
Dysenteriae  proprio. 

-  « 

Alvus  Colica  laborantium  pertinaciter  adstricta 
est  :  in  Dysenteria  autem  e  contrario  dejectiones 
abundant. 

Absentia  tenesmi  et  contagii,  copiosa  faecum 
dejectio,  dolor  circa  umbilicum  torquens  et  urens, 


tactusque  impatientia,  Enteritidem  erythemati - 
cam  a  Dysenteria  satis  manifeste  distinguunt. 
Inter  hunc  morbum  autem  et  Choleram  haud 

St. 

ita  facile  est  diagnosin  perfectam  instituere.  Sig¬ 
na  enim  quae  unum  insigniunt  alteri,  in 
praesertim  calidis,  communia  quoque  sunt.  Vo¬ 
mitus  autem  et  evacuationes  bili  praecipue  non  san- 
guine  refertae,  pyrexiae  et  tenesmi  absentia,  sura- 
rum  spasmus,  rapidusque  ad  exitum  lethalem  cur¬ 
sus,  sufficient,  ut  opinor,  choleram  ab  hoc  morbo 
dignoscere.^^*11^15 

■jrtr  c-  1  vsi ..  1  _  “  (  ^  ^  fyf.yyR 

fair  Jn  PROGNOSIS. 

.  '  ■  ,  «■*  *&, , »-  -«r%  *•-»  •  't*  ** -  v  ■■  v  * 

3133(10©}»* 

Talis  est  hujusce  morbi  natura,  ut  semper 
fere  et  in  omni  casu  de  exitu  ejus  infausto  sit 

medico  metuendum;  aetatem  attamen  aegrotan¬ 
tium,  corporis  eorum  habitum,  anni  tempestatem, 
signorum  numerum,  varietatem,  atque  violentiam 
rite  perpendendo,  quid  sit  metuendum,  quid  vero 
sperandum  certius  dijudicare  possumus.  Si  con¬ 
stitutione  aegri  valida,  viribusque  nullo  praegresso 
morbo  fractis,  medicus  idonea  adhibuerit  remedia; 
si  pyrexia  sit  levis,  morbus  recens,  et  dejectiones, 
etsi  copiosae,  sine  molestia ;  si  nausea  vomitusque 
non  admodum  urgeant;  et  diminuta  ventriculi 
irritabilitate  redeat  appetitus,  lenisque  et  uni¬ 
versa  corpus  madefaciat  perspiratio,  somnusque 
subrepat  recreans ;  imprimis  vero  si  signa  febrilia 
omnia  remediis  rite  cedere  videantur,  tunc  felix 
praedicitur  morbi  eventus.  Sin  autem  urgeant 
symptomata,  febris  typhoides,  dejectiones  foetidae, 
pulsus  debilis  et  intermittens,  petechiae,  vibices 
atque  singultus  adsint ;  si  hisce  etiam  addantur 
extrema  frigida,  sudores  gelidi  et  colliquantes, 
dolor  et  sitis  subito  cessantes,  urina  et  faeces  in¬ 
scio  aegro  redditae,  pessimi  sunt  ominis  et  mortem 
instare  portendunt. 

SECTIO  CADAVERIS. 

Inspectis  post  mortem  multis  eorum  qui  hoc 
morbo  correpti  sunt  corporibus,  certiores  facti  su¬ 
mus  de  vi  illa  insigni,  qua  graviore  ejus  forma, 
intestina  praecipue  magna  adoriri  videtur.  Haec 
enim  fere  semper  constricta,  et  ulceribus  cooperta 
inveniuntur,  dum  tunicae  eorum  plus  solito  den¬ 
satae,  diversa  inflammationis  stadia,  suppuratio¬ 
nem  scilicet  et  gangraenam,  haud  raro  manifeste 
ostendunt.  Tubercula  etiam  conferta  et  magni¬ 
tudinis  admodum  variae,  superficiem  eorum  inter¬ 
nam,  coli  praesertim  occupare,  et  sedem  suam  in¬ 
ter  tunicam  villosam  musculosamque  figere  viden¬ 
tur.  Haec  tubercula,  variolae  pustulis,  ut  nonnul¬ 
lis  placet  scriptoribus,  multum  similia,  nullum 
primo  in  se  continent  liquorem;  paulo  post  autem, 
cum  certam  attigerint  molem,  membrana  in  super¬ 
ficie  recedens,  materiam  caseo  haud  absimilem  et 
nonnunquam  etiam  sanguineam,  libere  exudere 
sinit.  Huic  forsan  causae  haud  immerito  referri 
potest,  materia  illa  sebacea  in  quibusdam  morbi 
exemplis  tam  frequenter  cum  excrementis  dejecta, 
quam  Pringle  caseum  esse  dicit,  et  ex  lacte  for- 

matam  quod  aegrotans  paulo  antea,  durante  morbo, 
in  nutrimentum  assumpserat.  Partes  quoque  in- 
testinorum  minorum  inferiores  inflammatione  sub¬ 
actae,  et  convolutiones  eorum  aliae  aliis  per  mem¬ 
branam  jam  factam,  praeter  naturam  agglutinatae 
(ut  pleurae  in  pneumonia)  aliquando  observantur. 

Vix  ullum  toto  in  abdomine  viscus,  hujus  mor¬ 
bi  strages  penitus  effugere  videtur.  Jecinoris 
moles  plus  aequo  adaucta,  ipsum  que  durum  tuber¬ 
culisque  refertum  inventum  fuit,  dum  vesica  fel- 
lis  praeter  modum  distenta,  bili  nigrescente  et  vi¬ 
tiato  abundabat.  Lien  amplificatum  et  putri¬ 
dum  saepe  notatum  est,  et  glandulae  quoque  me¬ 
sentericae  induratae,  obstructae,  impeditae,  et  pes¬ 
simo  pure  refertae,  gangraena  quasi  affectae  notatae 
sunt.  In  nonnullis  etiam  omentum  prorsus  fere 
deletum  est,  et  reliquiae  ejus  parvae  et  omnino  ni¬ 
grae,  simul  cum  materia  purulenta  alba  post  mor¬ 
tem  in  abdomine  inveniebantur. 


MEDENDI  RATIO. 

Inter  varios  qui  genus  humanum  vexant  mor¬ 
bos,  vix  ullum  quidem  reperire  possumus,  in  quo 

minor  adhibenda  sit  fides  medendi  indiciis  quam 
eo  de  quo  nunc  agitur,  bi  enim  primum  morbi 
accessum,  et  varia  ejus  signa  rite  perpendamus, 


astringentium  usum  a  priori  dejectiones  mucosas 

et  sanguinolentas  satis  evidenter  indicare  videaii- 

. 

tur,  dum  ad  opiata  confugiendum  esse,  haud  mi¬ 
nus  fortiter  urgeant  dolores  acerrimi.  Haec  au- 
tem  remedia,  initio  praesertim  morbi,  plus  injuriae 

'  *  ,  r 

quam  utilitatis  secum  afferre,  inter  omnes  nunc 


constat  medicos  longa  experientia  de  hac  re  edoc¬ 
tos.  Astringentia  enim  apud  nonnullos  tympa- 
nitidem  inducere  existimantur,  dum  opii  usus  le¬ 
vamen  pro  tempore  solum  afferre  videtur.  Ra¬ 


tio  autem  Dysenteriae  per  totum  ejus  cursum  me 
dendi,  duplex  esse  mihi  videtur : 


m 


Imprimis,  Affectum  morbidum  intestinorum 
amovere;  et, 

Secundo,  Debilitati  postea,  et  putredini,  obsis¬ 
tere. 

Quod  ad  priorem  attinet,  remedia  qualia  sunt, 
Venaesectio,  Emetica,  Purgantia,  Enemata,  Dia¬ 
phoretica,  et  Vesicatoria,  optima  semper  habita 
sunt ;  dum  ad  secundam  indicationem  attingen¬ 
dam  Tonica  et  Dia?ta  nutriens  magis  inservire 
videntur. 

Si  dysenteria  homines  robustos,  et  pleno  cor¬ 
poris  habitu  praeditos  aggrediatur,  in  quibus  vires 
haud  adhuc  multum  imminutae  sint,  et  adsit  do¬ 
lor  ventriculi  et  intestinorum  acutus  atque  con¬ 
stans,  cum  pulsu  frequenti,  et  plus  minus  ve  duro, 
tunc  statim  sub  initio  morbi  detrahendus  est  san¬ 
guis,  ob  magnam  intestinorum  ad  inflammatio¬ 
nem  proclivitatem.  Quantitas  autem  ejus  haud 
ita  facile  determinari  potest.  In  hac  curationis 
parte,  ut  in  omnibus  aliis,  non  inconsulte,  sed 
conditionem  signorum  et  vires  praesertim  aegrotan¬ 
tium  semper  respiciendo  agere  |debemus.  Ergo 
quo  frequentius,  eo  minus  sanguinis  et  spatio 
temporis  longiore  interposito,  detrahere  licebit ; 
nam  inflammatio  haud  secus  ac  alii  morbi  gra¬ 
viores  non  vi  subita  vincenda  est,  sed  leniter  sen- 
simque  pacanda.  Itaque  medico  prudenti  bene  vi¬ 
gilandum  est  ut  sanguinem  mittere  justo  tempore 
desistat.  Sed  quoniam  febris  quae  hunc  comita¬ 
tur  morbum*  in  hisce  praesertim  regionibus,  quam 
citissime  ad  statum  putridum  vergat,  summa  cura 
cavere  oportebit  medicum,  ne  sanguinem  serius 
mittendo,  vitam  aegro  ex  improviso  extinguat. 

In  Dysenteria  curanda  multum  et  merito  ab 
omnibus  laudatur  purgantium  usus.  Primo  mali 

accessu,  et  morbo  cursum  absolvente,  medicus,  pro 
re  nata,  ad  ea  confugiat  necesse  est.  Mitiora 
plerumque  sufficiunt,  imo  etiam  aliis  anteferenda 
esse  videntur,  quia  iterato  eorum  usu  forsan  opus 
erit,  ob  inflammationem  quae  plerumque  morbum 
comitatur.  Cathartica  mitiora  quae  saepius  adhi¬ 
bentur,  sunt  Sulphas  et  Phosphas  Sodae,  Sulphas 
Magnesiae,  Oleum  Ricini,  Cassia  Senna,  Rlieum 
palmatum,  et  Submurias  Hydrargyri.  Si  autem 
cathartica  jam  enumerata  parum  valeant  ad  exi¬ 
nanitionem  faecum  induratarum  efficiendum,  tunc 
ad  fortiora  recurrendum  est,  qualia  sunt  pulvis 
radicis  Convolvuli  Jalapae  cum  Submuriate  Hy¬ 
drargyri  conjunctus,  et  varia  alia,  quae  dosibus  ido¬ 
neis  adhibeantur  oportet.  Haec  quidem  remedia 
raro  aut  nunquam  aegro  levamen  afferent,  nisi  prius 
scybalae  prorsus  dejiciantur ;  quibus  autem  expul¬ 
sis,  intestinorum  spasmis  cito  saepe  succurritur. 
In  India,  tum  Orientali  tum  Occidentali,  Sub¬ 
murias  Hydrargyri,  et  alia  ex  hoc  metallo  praepa¬ 
rata,  summo  cum  beneficio  persaepe  administrantur. 
Submurias  autem  dosibus  granorum  decem  cum 
Opio  conjunctis,  et  decubitus  hora  sumendis,  om¬ 
nibus  aliis  anteferendum  esse  videtur.  Dum  hoc 
interne  exhibetur,  perutile  quoque  erit  abdomen 

Unguento  Hydrargyri  infricare,  usque  dum  glan¬ 
dula?  salivales  in  actionem  cientur  levem.  IIv- 
drargyrum  ita  administratum  effectus  maxime 
optandos  plerumque  praestabit.  Nonnunquam 
adeo  irritabilis  est  ventriculus,  ut  cathartica  vo¬ 
mitu  rejiciantur.  Ad  hoc  levandum  quando  oc¬ 
currit  signum,  aromaticum  quodvis  gratum  medi¬ 
camento  adjectum,  embrocatio  opiata  scrobiculo 
cordis  admota,  et  haustus  ex  aqua  Supercarbona- 
tis  Sodae,  maxime  utilia  invenientur. 

Sub  initio  praesertim  morbi  perutilis  est  vomi¬ 
tio  ut  bene  depleatur  ventriculus,  et  ad  hoc  indi¬ 
cium  consequendum  optime  inserviunt  Ipeca- 
cuanba  et  Tartris  Antimonii.  Virtutes  autem 
propriae  quas  nonnulli  medici,  huic  medicaminum 
classi  in  Dysenteriae  curatione  attribuerunt,  mihi 
videntur  non  ex  aliqua  vomitum  ciendi  potestate 
pendere,  sed  solummodo  ex  vi  alvum  solvendi, 
halitumque  cutis  eliciendi,  et  hoc  sub  respectu, 
purgantium  effectum  admodum  juvant.  Sed  quo¬ 
cunque  modo  actio  eorum  felix  producitur,  ne¬ 
quaquam  sunt  sine  discrimine  utenda.  Tartris 
enim  Antimonii,  in  regionibus  praesertim  calidis, 
ubi  corpus  laxum  redditur,  et  tanta  adest  ad  pu¬ 
tredinem  proclivitas,  emeticum  nimis  vehemens 

est  aegris,  morbo  et  temperamento  jam  fractis ;  in 
regionibus  vero  temperatis  frigidisque,  et  habitii 
corporis  pleno,  satis  tuto  adhiberi  potest.  Xpeca- 
cuanha,  vicibus  partitis,  et  dosibus  granorum  tri¬ 
um  vel  quatuor  pro  re  nata  iteratis,  ad  ventricu¬ 
lum  repletum  exinaniendum  et  intestinorum  ca¬ 
nalem  exonerandum,  remedium  utilissimum  olim 
habebatur; 

Permagnum  in  hoc  morbo  auxilium  secum  af¬ 
ferre  videntur  ehemata,  quoniam  non  solum  in¬ 
testina  evacuant,  sed  etiam  fovent  et  emolliunt, 
doloremque  leniunt»  Tenesmum  quoque  et  tor¬ 
mina  compescunt.  Nihilominus  ad  intestina  pur¬ 
ganda,  nullo  modo  opinor  fidem  hisce  solis  haben- 
-  dam  esse :  oleosa  et  mucilaginosa,  decoctum  sci¬ 
licet  lini  amylive,  pullorum  gallinaceorum  jus¬ 
culum,  et  hujusmodi  alia,  prae  caeteris  admini¬ 
stranda  sunt. 

Inflammationis  signis  et  pyrexise  subactis,  mag¬ 
nopere  confert  opium  ad  quaedam  levanda  mala, 
et  summo  cum  beneficio  cum  enematibus  admi¬ 
nistratur.  Hoc  modo  intestinorum  irritabilitas 
hebetatur,  et  tormina  pro  maxima  parte  suppri¬ 
muntur. 

Usus  balnei  tepidi,  ineunte  praesertim  morbo, 

et  fomentorum  calidorum,  parvae  et  frequenter  re- 

iion  r f njfoh j  fm  _  ,i  fi^ijisQicfi  iciiolfi’*  • 

petitae  Ipecacuanliae  doses,  Pulvis  Jacobi,  et  Vi¬ 
trum  Antimonii,  plurimum  celebrantur.  Haec 
remedia  effectu  suo  diaphoretico  tormina  superant, 
et  ad  spasmum  intestinorum  sublevandum,  ideo- 
que  vires  purgantium  augendum  multum  valent. 
Eodem  consilio  vesicatoria  quoque  usui  fuerunt. 


:  9&Z  v/j  /  ■  : .  .  ■  „  ■  •  •  ' 

Quando  tenesmus  perstat,  et  post  purgantium  et 

*v%  c  -.j» .  ^rTfirr^  dfranievrr  a* 

opii  usum  proprium  violenter  urget,  rectum  exul¬ 
ceratum  esse  concludere  licet.  Ad  hoc  lenien- 

MlOOI  13(1 .  ^tmurmYtA,  QfiDiMfrtftii 

dum,  enema  emolliens  cum  opio  injiciatur  opor- 

Bimn»  TU2 iM :j -/Ofilin  i  nh;:  /3  jo. 

tet. 

Quando  magna  adest  debilitas,  et  aegri  vires 

IXTIhq non--. w \ ■  > Mn  %  130^ L  arrdfiasv  333»' -irm**» 

morbo  diu  perstante  multum  fractae,  ad  usum  li¬ 
berum  Cinch onae  ofhcinalis  et  vini  rubri,  alvo 


prius  bene  purgata,  confugiendum  est.  Cum  res 
ita  sese  habuerint,  astringentia,  ut  Catechu,  Kino, 
Aqua  Calcis  lacte  commista.  Opium,  et  caetera, 
necessaria  esse  possunt.  Haec  in  stadiis  morbi 
provectioribus,  in  quibus  summa  debilitas  morbum 
plerumque  comitatur,  cum  maximo  beneficio  ad¬ 
hibita  sunt. 

Genus  diaetae  in  dysenteria  summam  attentio¬ 
nem  sibi  vindicare  videtur,  et  conditioni  signo¬ 
rum,  aegrotantis  temperamento,  et  morbi  epkle- 

mice  grassantis  naturae,  semper  aptari  debet. 
Morbi  proclivitate  ad  debilitatem  non  magna, 
sed  viscerum  affectu  gravi,  cum  beneficia  prae¬ 
scribi  possunt  jusculum  ovinum,  cum  oryza  et 
sero  lactis,  fructus  maturi,  qualia  sunt  poma,  citri 
aurantii  fructus  recentes,  et  eae  teri.  Potus  sit 

-T  -  'i  -  -  -  ‘  .  . .  .  :  r  -  •  '  -  ■;  $  :•  -  v 

Aqua  hordeacea  acidula,  decoctum  hordei  cum 
tamarindis,  et  alia  hujusmodi.  Sed  omnia  de  hac 
re  praecepta  futilia  admodum  et  inepta  reperien- 
tur,  nisi  simul  summa  mundities  servetur,  et  fae- 
ces  omnes,  sordesque  omnigenae,  per  totum  morbi 
decursum  ex  cubiculo  aegri  removeantur.  Frigus 
et  humiditas  sedulo  evitandae  sunt,  et  oportet 
aegrum  sese  vestibus  laneis  induere,  non  solum 
perstante  sed  sublato  morbo. 

